Shazleen Shahbi

Shazleen Shahbi (lahir 2 Ogos 1974) ialah seorang bekas pelakon dan model wanita Malaysia. Dalam tempoh kerjaya lakonannya selama 2 dekad, beliau telah berlakon beberapa buah filem dan juga drama televisyen.

Kerjaya
Shazleen terlebih dahulu memulakan kerjayanya sebagai peragawati selepas tamat sekolah. Kerjaya lakonannya bermula apabila pengarah prolifik, Shuhaimi Baba menawarkannya berlakon dalam filem Selubung (1992), seterusnya muncul dalam filem Abang 92 arahan Rahim Razali.

Beliau kemudian berlakon dalam 2 lagi filem arahan Shuhaimi, Ringgit Kasorrga (1995) dan Layar Lara (1997). Shazleen juga berlakon dalam beberapa drama TV termasuk Roda-Roda Kotaraya dan Hanya Untuk Jutawan. Beliau berlakon bersama Farouk Hussain dalam telefilem Anak Mami untuk siaran di TV3 pada 1996.

Pada tahun 2001, Shazleen membintangi pementasan teater Umbut Mayang Mengurai arahan Khalid Salleh.

Beliau juga pernah berlakon dalam filem Momok The Movie (2009) bersama pelawak Nabil Ahmad. Selepas perkahwinannya, Shazleen mengambil keputusan untuk menamatkan kerjayanya sebagai pelakon. Beliau dipetik oleh mStar Online pada Januari 2014 sebagai berkata: "Saya tidak ada masa lagi untuk berlakon kerana sibuk menguruskan anak-anak lebih-lebih lagi dua orang sudah bersekolah".

Kehidupan peribadi
Shazleen berdarah kacukan Melayu, Arab dan Pakistan. Beliau berkahwin dengan ahli perniagaan, Badrul Hisham Md Isa pada 7 Jun 2002 dan dikurniakan 5 anak, termasuk 2 kembar.

Filemografi

Filem
 Tahun Tajuk Peranan Catatan 1992 Selubung  Filem pertama Abang 92 1995 Ringgit Kasorrga   1997 Layar Lara Jan  2009 Momok The Movie Hantu Mayat Bangkit  2020 Alam - Kingdom Hollywood production

Drama
 Tahun Tajuk Peranan Saluran TV Catatan 1995 Roda-Roda Kotaraya TV2 1996 Hanya Untuk Jutawan Mega TV

Telefilem
 Tahun Tajuk Peranan Saluran TV 1997 Anak Mami TV3

Televisyen
 Tahun Tajuk Peranan Saluran TV 2001 Temasya Aidilfitri Dirinya sendiri TV1 2011 Di Kaki

Teater
 Tahun Tajuk 2001 Umbut Mayang Mengurai

Rujukan

Pautan luar


Kategori:Kelahiran 1974
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Orang Malaysia berketurunan Pakistan
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Peragawati Malaysia